**OPIS PREDMETU ZÁKAZKY**

Názov predmetu zákazky: **„Nebezpečný odpad zo zdravotnej starostlivosti a ostatný odpad“**

Predmetom zákazky je poskytnutie služby: zabezpečenie odberu, prepravy a zneškodňovanie/zhodnocovanie nebezpečného odpadu zo zdravotnej starostlivosti a ostatného odpadu vrátane odpadových obalov z triedeného zberu komunálnych odpadov vrátane súvisiacich služiebpre potreby Fakultnej nemocnice s poliklinikou F.D.Roosevelta Banská Bystrica v súlade s platnou legislatívou v odpadovom hospodárstve.

Predmet zákazky je rozdelený na 2 časti:

**Časť č. 1: Nebezpečný odpad zo zdravotnej starostlivosti**

**Časť č. 2: Ostatný odpad vrátane odpadových obalov z triedeného zberu komunálnych odpadov**

**Časť č. 2: Ostatný odpad vrátane odpadových obalov z triedeného zberu komunálnych odpadov**

Predmet zákazky je definovaný nasledovne:

Odpad, ktorého pôvodcom je Fakultná nemocnica s poliklinikou F.D.Roosevelta Banská Bystrica je podľa zákona č. 79/2015 Z.z. o odpadoch v znení neskorších predpisov a v zmysle vyhlášky MŽP SR 365/2015 Z.z., ktorou sa ustanovuje Katalóg odpadov, začlenený do kategórie: ostatné odpady (O) do skupiny č. 15 01: „Obaly vrátane odpadových obalov z triedeného zberu komunálnych odpadov“, číslo podskupiny a druhu odpadu: 15 01 02 (O), 15 01 06 (O), 15 01 07 (O).

Uchádzač zabezpečí pravidelný odber, prepravu a zneškodňovanie/zhodnocovanie ostatného odpadu, číslo podskupiny a druhu odpadu:

**15 01 02 (O)** **„obaly z plastov“**

Predpokladané množstvo odpadu je:

5 000 kg / rok

10 000 kg / zmluvné obdobie, t.j. 24 mesiacov

15 000 kg / zmluvné obdobie, t.j. 36 mesiacov (v prípade uplatnenia opcie na ďalších 12 mesiacov)

Požadované kontajnery: kontajner min. 1100 l 5 ks

Odvoz: 2x týždenne (pondelok+štvrtok, alebo utorok+piatok)

**15 01 06 (O)**  **„zmiešané obaly“**

Predpokladané množstvo odpadu je:

320 000 kg / rok

640 000 kg / zmluvné obdobie, t.j. 24 mesiacov

960 000 kg / zmluvné obdobie, t.j. 36 mesiacov (v prípade uplatnenia opcie na ďalších 12 mesiacov)

Požadované kontajnery: naťahovací kontajner Abroll, objem min. 35m3 1 ks

závesný kontajner Vok zatvárací, objem min.7m3 2 ks

Odvoz: 2x týždenne (pondelok+štvrtok, alebo utorok+piatok)

**15 01 07 (O)**  **„obaly zo skla“**

Predpokladané množstvo odpadu je:

55 000 kg / rok

110 000 kg / zmluvné obdobie, t.j. 24 mesiacov

165 000 kg / zmluvné obdobie, t.j. 36 mesiacov (v prípade uplatnenia opcie na ďalších 12 mesiacov)

Požadovaný kontajner: závesný kontajner Vok zatvárací, objem min.7m3 1 ks

kontajner min. 1100 l 1 ks

Odvoz: každý párny týždeň

Predpokladané množstvá uvedené v predmete zákazky nie sú záväzné, sú len orientačné, verejný obstarávateľ počas trvania zmluvného vzťahu bude služby predmetu zákazky realizovať podľa jeho aktuálnych a skutočných potrieb a požiadaviek po dobu 24 mesiacov (predpoklad opcie na ďalších 12 mesiacov).

Verejný obstarávateľ si vyhradzuje právo odovzdať nižšie množstvá ako predpokladané. V prípade, že budú realizované nižšie množstvá počas obdobia uvedeného v zmluve, nevzniká uchádzačovi nárok na maximálne plnenie objemu zákazky.

Uchádzač berie na vedomie, že v prípade produkcie väčšieho množstva odpadu ako predpokladá verejný obstarávateľ, či vyčerpania finančného limitu, na ktorý je zmluva uzatvorená, počas platnosti zmluvy, verejný obstarávateľ si z dôvodu ochrany životného prostredia vyhradzuje právo uzavrieť dodatok k zmluve na obdobie procesu verejného obstarávania.

Verejný obstarávateľ požaduje od uchádzača „služby predmetu zákazky“ zabezpečiť celoročné pristavenie kontajnerov podľa špecifikácie uvedenej pri jednotlivých druhoch odpadov a zabezpečovať ich odvoz v pravidelných intervaloch 2x týždenne, ak nie je uvedené inak. Verejný obstarávateľ si vyhradzuje podmienku, že v nevyhnutných prípadoch bude musieť uchádzač poskytovať služby predmetu zákazky aj nad rámec pravidelných odvozov na základe e-mailovej alebo telefonickej požiadavky do 48 hodín.

Uchádzač sa v ponuke a v zmluve musí zaviazať, že dodrží pravidelnosť poskytovania služby predmetu zákazky aj počas prípadnej odstávky alebo podobných nepredvídateľných okolností zo strany uchádzača.

Predmetom zákazky je odber, odvoz a likvidácia/zhodnotenie ostatného odpadu v súlade so znením zákona č.79/2015 Z.z. o odpadoch a o zmene a doplnení niektorých zákonov, vyhláškou MŽP SR č. 365/2015 Z. z., ktorou sa ustanovuje Katalóg odpadov, vyhláškou MŽP SR č. 366/2015 o evidenčnej povinnosti a ohlasovacej povinnosti.

Uchádzač bude počas celého trvania zmluvy disponovať platnými dokumentmi:

* súhlasy/rozhodnutia príslušných orgánov štátnej správy na prevádzku všetkých zariadení, v ktorých sa bude s odpadom nakladať, resp. v ktorých sa bude odpad zneškodňovať/zhodnocovať,
* potvrdenia o registrácii podľa § 98 Zákona č. 79/2015 Z.z. o odpadoch,
* jednotlivé subdodávateľské zmluvy.

Požiadavky na predmet zákazky a podmienky, ktorým podlieha plnenie zmluvy:

1. V prípade, že uchádzač **nezabezpečuje** zneškodnenie/zhodnotenie odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre subjekt, ktorým osvedčuje nakladanie s odpadom a prepravu odpadu.
* Platnú zmluvu, ktorú má uchádzač uzavretú so subjektom, ktorý prevádzkuje zariadenie na zneškodňovanie/zhodnocovanie odpadov. V prípade, že uchádzač má uzavretý zmluvný vzťah s viacerými takýmito subjektmi, predloží platnú zmluvu s každým z týchto subjektov.
* Platný doklad príslušného orgánu štátnej správy odpadového hospodárstva na súhlas prevádzkového poriadku zariadenia na zneškodňovanie/zhodnocovanie odpadov.

1. V prípade, že uchádzač **zabezpečuje** zneškodnenie/zhodnotenie odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje nakladanie s odpadom a prepravu odpadu.
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje prevádzkovanie zariadenia na zneškodňovanie/zhodnocovanie odpadov.
* Platný doklad príslušného orgánu štátnej správy odpadového hospodárstva na súhlas prevádzkového poriadku zariadenia na zneškodňovanie/zhodnocovanie odpadov.

Uchádzač predloží všetky platné povolenia ako originál, alebo ich úradne overené kópie.

Uchádzač sa v ponuke a v zmluve musí zaviazať, že pri nakladaní s odpadmi bude postupovať v súlade s platnými všeobecne záväznými predpismi v odpadovom hospodárstve.

Spôsob nakladania s ostatným odpadom:

Verejný obstarávateľ - pôvodca odpadu triedi odpad podľa druhov už na mieste vzniku, zhromažďuje ostatné odpady oddelene vo vyhradených priestoroch v súlade s platnými predpismi v odpadovom hospodárstve vo vhodných obaloch (napr. v plastových obaloch - vrecia farebne rozlíšené), ktoré sú zabezpečené proti úniku týchto odpadov do životného prostredia. Zhromažďovanie ostatných odpadov u pôvodcu odpadu je len dočasné uloženie týchto odpadov pred ďalším nakladaním s nimi.

Pôvodca odpadu svojimi pracovníkmi zodpovednými za nakladanie s odpadom zabezpečí na vlastné náklady naloženie zhromaždeného ostatného odpadu z priestoru určeného na zhromažďovanie odpadu v areáli Fakultnej nemocnice s poliklinikou F.D.Roosevelta Banská Bystrica, Nám. L. Svobodu 1, Banská Bystrica do pristavených kontajnerov uchádzača - poskytovateľa služby. Uchádzač - poskytovateľ služby predmetu zákazky zabezpečí odvoz a likvidáciu/zhodnotenie naloženého odpadu. Momentom naloženia kontajnera na dopravný prostriedok resp. odpadu do vozidla, za ďalšie nakladanie s týmto odpadom preberá plnú zodpovednosť uchádzač.

Uchádzač sa v ponuke a v zmluve musí zaviazať, že po dobu platnosti a trvania zmluvy bude v súlade s platnou legislatívou v odpadovom hospodárstve, predkladať verejnému obstarávateľovi príslušnú dokumentáciu o nakladaní s odpadom: doklady o skutočnej hmotnosti zneškodňovaného/ zhodnocovaného odpadu tzv. vážne lístky. Tieto doklady potvrdené všetkými subjektmi, ktoré sa nakladania s odpadom zúčastňujú, bude uchádzač predkladať spolu s účtovným dokladom - faktúrou verejnému obstarávateľovi. Dohodnutá cena za predmet zákazky bude pevná a konečná, vrátane všetkých nákladov.

Obchodné meno uchádzača: ........................................................................... *(doplní uchádzač)*

Sídlo alebo miesto podnikania uchádzača: .................................................... *(doplní uchádzač)*

IČO uchádzača: .............................................................................................. *(doplní uchádzač)*

V ........................................, dňa ........................

................................................................

meno, priezvisko štatutárneho zástupcu

podpis, pečiatka uchádzača